CELEX: 
Language: da
Date: 2016-04-08 00:00:00
Title: KOMMISSIONENS DELEGEREDE FORORDNING (EU) …/… til berigtigelse af delegeret forordning (EU) 2016/341 til supplering af Europa-Parlamentets og Rådets forordning (EU) nr. 952/2013 med overgangsregler angående visse bestemmelser i EU-toldkodeksen, hvor de relevante elektroniske systemer endnu ikke er operationelle, og om ændring af Kommissionens delegerede forordning (EU) 2015/2446

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ved forordning (EU) nr. 952/2013 (kodeksen) får Kommissionen i overensstemmelse med artikel 290 i traktaten om Den Europæiske Unions funktionsmåde (TEUF) delegeret beføjelse til at supplere visse af kodeksens ikke-væsentlige elementer. Kommissionens vedtog den 17. december 2015 under udøvelsen af disse beføjelser delegeret forordning (EU) 2016/341 af til supplering af Europa-Parlamentets og Rådets forordning (EU) nr. 952/2013 med overgangsregler angående visse bestemmelser i EU-toldkodeksen, hvor de relevante elektroniske systemer endnu ikke er operationelle, og om ændring af Kommissionens delegerede forordning (EU) 2015/2446 Ved denne delegerede kommissionsforordning indførtes almindelige bestemmelser til supplering af toldkodeksen i overensstemmelse med delegeringen af beføjelser og med henblik på at opnå en klar og korrekt anvendelse af kodeksen i overgangsperioden, hvor de elektroniske systemer, som er nødvendige for anvendelsen af kodeksen, endnu ikke er fuldt ud opdaterede eller taget i brug.  
            
            
               Efter ikrafttrædelsen af delegeret forordning (EU) 2016/341 blev det konstateret, at der i nogle af formularerne i bilag 12 - i den del, der vedrører forenklinger - var forkerte henvisninger. Samtidig blev det konstateret, at der var nogle formularer, som utilsigtet ikke var kommet med i dette bilag. Det er af afgørende betydning for Kommissionen, medlemsstaterne og virksomheder, at der bliver rettet op på disse unøjagtigheder, og det er en absolut forudsætning for en korrekt anvendelse af Unionens toldlovgivning. 
            
            
               Forordning (EU) nr. 952/2013 og delegeret forordning (EU) 2016/341 vil finde anvendelse fra og med 1. maj 2016. Det er derfor nødvendigt at berigtige delegeret forordning (EU) 2016/341, således at de formularer, der har problematiske henvisninger, bliver erstattet, og at de manglende formularer bliver tilføjet så hurtigt som muligt for at sikre, at de fornødne formularer er tilgængelige til anvendelsen af kodeksen. 
            
            
               2.HØRINGER FORUD FOR RETSAKTENS VEDTAGELSE
            
            
               I overensstemmelse med pkt. 4 i den fælles forståelse vedrørende delegerede retsakter mellem Europa-Parlamentet, Rådet og Europa-Kommissionen er der gennemført en høring.
            
            
               Udkastet blev forelagt på mødet i Toldkodeksekspertgruppen den 17. marts 2016 for medlemsstaternes repræsentanter. Medlemsstaterne tilsluttede sig den foreslåede berigtigelse.  
            
            
               3.JURIDISKE ASPEKTER AF DEN DELEGEREDE RETSAKT
            
            
               Bilag 12 til Kommissionens delegerede forordning (EU) 2016/341 skal berigtiges for at få rettet op på de konstaterede mangler og fejl.  
            
            
               Eftersom disse ændringer påvirker indholdet af den delegerede retsakt, er det egnede instrument en delegeret kommissionsforordning til berigtigelse af delegeret forordning (EU) 2016/341. Den vil finde anvendelse, såfremt Europa-Parlamentet eller Rådet ikke gør indsigelse inden for en periode på to måneder med mulighed for forlængelse af perioden med yderligere to måneder. 
            
            
               KOMMISSIONENS DELEGEREDE FORORDNING (EU) …/…
            
            
               af 8.4.2016
            
            
               til berigtigelse af delegeret forordning (EU) 2016/341 til supplering af Europa-Parlamentets og Rådets forordning (EU) nr. 952/2013 med overgangsregler angående visse bestemmelser i EU-toldkodeksen, hvor de relevante elektroniske systemer endnu ikke er operationelle, og om ændring af Kommissionens delegerede forordning (EU) 2015/2446
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen
                  1
               , særlig artikel 279, og
            
            
               ud fra følgende betragtninger:
            
            
               (1)Efter vedtagelsen af delegeret forordning (EU) 2016/341
                  2
                blev der i den del, der vedrører forenklinger i bilag 12 til denne delegerede forordning, i tre af formularerne konstateret visse uoverensstemmelser med de systemer, som indføres ved EU-toldkodeksen, blandt andet henvisninger til procedurer, som ikke længere eksisterer. Disse uoverensstemmelser indvirker på retlig klarhed og bør berigtiges.
            
         
         
            
               (2)Endvidere blev det konstateret, at der ligeledes i den del, der vedrører forenklinger i bilag 12 til delegeret forordning (EU) 2016/341, ved en fejltagelse var blevet udeladt visse formularer.
            
            
               (3)Delegeret forordning (EU) nr. 2016/341 bør derfor berigtiges.
            
            
               (4)Bestemmelserne i denne forordning bør anvendes fra den 1. maj 2016, så det bliver muligt at anvende EU-toldkodeksen i fuldt omfang —
            
            
               VEDTAGET DENNE FORORDNING:
            
            
               Artikel 1
            
            
               Berigtigelser til delegeret forordning (EU) 2016/341
            
            
               I delegeret forordning (EU) 2016/341 ændres bilag 12 således:
            
            
               (1)formularerne "Ansøgning om bevilling til at benytte forenklet angivelse og indskrivning i klarererens regnskaber" og "Ansøgning om bevilling til at benytte forenklinger Supplementsformular - IMPORT" samt "Forklarende bemærkninger til rubrikkerne i ansøgningsformularen" erstattes af formularerne i bilag I til nærværende forordning.
            
            
               (2)formularerne i bilag II til nærværende forordning tilføjes.
            
            
            
               Artikel 2
            
            
               Ikrafttræden 
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
            
               Den anvendes fra den 1. maj 2016.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
            
               Udfærdiget i Bruxelles, den 8.4.2016.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen, EUT L 269 af 10.10.2013, s. 1.
               
               
                  
                     (2)
                  
                        Kommissionens delegerede forordning (EU) 2016/341 til supplering af Europa-Parlamentets og Rådets forordning (EU) nr. 952/2013 med overgangsregler angående visse bestemmelser i EU-toldkodeksen, hvor de relevante elektroniske systemer endnu ikke er operationelle, og om ændring af Kommissionens delegerede forordning (EU) 2015/2446, EUT L 69 af 15.3.2016, s. 1.
               
            
      
    ---documentbreak--- 
      
         
         
            
               BILAG
            
            
               til
            
            
               Kommissionens delegerede forordning
            
            
               om berigtigelse af delegeret forordning (EU) nr. 2016/341 til supplering af Europa-Parlamentets og Rådets forordning (EU) nr. 952/2013 med overgangsregler angående visse bestemmelser i EU-toldkodeksen, hvor de relevante elektroniske systemer endnu ikke er operationelle, og om ændring af Kommissionens delegerede forordning (EU) 2015/2446
            
            
               BILAG I
            
            
               
            
               
                  
               
                  
            
            
               
            
               Forklarende bemærkninger til rubrikkerne i ansøgningsformularen
            
            
            
               Generel bemærkning: 
            
            
               De nødvendige oplysninger kan om nødvendigt anføres på separate bilag til ansøgningsformularen med henvisning til den relevante rubrik. 
            
            
               Medlemsstaterne kan kræve supplerende oplysninger. 
            
            
               1.
                     Her angives ansøgerens fulde navn og EORI-nummer. Ansøgeren er den person, som bevillingen vil blive udstedt til. 
            
            
               1.a
                     Her angives virksomhedens identifikationsnummer.
            
            
               1.b
                     Her angives, hvis det er relevant, et internt referencenummer, som anføres i bevillingen for at henvise til denne ansøgning. 
            
            
               1.c
                     Her angives relevant kontaktinformation (kontaktperson, adresse, telefonnummer, faxnummer, e-mail-adresse). 
            
            
               1.d
                     Angiv ved hjælp af et »X« i den relevante rubrik, hvorledes ansøgningen er indgivet. 
            
            
               2.
                     Angiv ved hjælp af et »X« i den relevante rubrik, hvilken type forenkling (indskrivning i regnskaberne, forenklet angivelse eller centraliseret toldbehandling) og hvilken toldprocedure (import og/eller eksport), der ansøges om.
            
         
         
            
               3.
                     Her angives den relevante kode: 
            
            
               1
                     første ansøgning om en bevilling
            
            
               2
                     ansøgning om ændring eller fornyelse af bevilling (angiv også det relevante bevillingsnummer) 
            
            
               4.a
                     Angiv om status som autoriseret økonomisk aktør er godkendt. Hvis »JA«, angiv det relevante nummer.
            
            
               4.b
                     Her angives type, referencenummer og eventuelt udløbsdato for den eller de relevante bevillinger, som de ansøgte forenklinger vil blive anvendt for; hvis der kun ansøges om bevilling/bevillinger, angives bevillingstype og ansøgningsdato.
            
            
               5.
                     Information om hovedbogholderi, handels-, skatte- eller andre regnskabsoplysninger. 
            
            
               5.a
                     Her angives den fulde adresse på det sted, hvor hovedbogholderiet føres. 
            
            
               5.b
                     Her angives kontotype (elektronisk eller papirbaseret, anvendt system og programmel). 
            
            
               6.
                     Her angives antallet af supplementsformularer, som er vedlagt ansøgningen. 
            
            
               7.
                     Information om regnskaber (toldrelaterede konti). 
            
            
               7.a
                     Her angives den fulde adresse på det sted, hvor regnskaberne føres. 
            
            
               7.b
                     Her angives kontotype (elektronisk eller papirbaseret, anvendt system og programmel). 
            
            
               7.c
                     Her angives eventuelt andre relevante oplysninger om regnskaberne. 
            
            
               8. Information om varetyper og transaktioner. 
            
            
               8.a
                     Her angives, hvis relevant, den pågældende KN-kode eller som minimum KN-kapitlet og en beskrivelse af varerne. 
            
            
               8.b
                     Her angives de relevante oplysninger angives på månedsbasis. 
            
            
               8.c
                     Her angives de relevante oplysninger angives på månedsbasis. 
            
            
               9.
                     Information om godkendte steder til placering af varer og ansvarligt toldsted. 
            
            
               9.a&b
                     Her angives fulde navn, adresse og kontaktinformation. 
            
            
               10.
                     Her angives fulde navn, adresse og kontaktinformation for de relevante toldsteder, hvor varerne er henført under en toldprocedure.
            
         
         
            
               11.
                     Her angives, hvis det er relevant, fulde navn, adresse og kontaktinformation for kontrolstedet. 
            
            
               12.
                     Her angives typen af den forenklede angivelse med et »X« i den relevante rubrik; hvis der anvendes forretningsdokumenter eller andre administrative dokumenter, skal typen af de anvendte dokumenter angives nærmere.